ഡിആര്ഡിഓ ഡെയര് ടു ഡ്രീം 2.0, യുവ ശാസ്ത്രകാരന്മാര്ക്കുള്ള അവാര്ഡുകള്, എന്നിവ കേന്ദ്ര പ്രതിരോധ മന്ത്രി സമ്മാനിച്ചു പ്രതിരോധ മന്ത്രി ശ്രീ രാജ്നാഥ് സിംഗ് 2021 ഒക്ടോബര് 04 ന് ന്യൂഡല്ഹിയില് നടന്ന പ്രതിരോധ ഗവേഷണ വികസന സംഘടനയുടെ DRDO ഡെയര് ടു ഡ്രീം 2.0Dare to Dream 2.0 വിജയികളെ ആദരിച്ചു. വ്യക്തിഗത വിഭാഗത്തില് 22 പേര്ക്കും സംരംഭക വിഭാഗത്തില് 18 പേര്ക്കും ഉള്പ്പെടെ 40 വിജയികള്ക്ക് അദ്ദേഹം പുരസ്കാരം നല്കി. രാജ്യത്തെ യുവ പ്രതിഭകളെയും സ്റ്റാര്ട്ടപ്പുകളെയും പ്രോത്സാഹിപ്പിക്കുന്നതിന് ഡെയര് ടു ഡ്രീം 3.0 അദ്ദേഹം ഉദ്ഘാടനം ചെയ്തു. ഉയര്ന്നുവരുന്ന പ്രതിരോധ, ബഹിരാകാശ സാങ്കേതികവിദ്യകള്സംവിധാനങ്ങള് വികസിപ്പിക്കുന്നതിനായി ഇന്ത്യന് അക്കാദമിക് വിദഗ്ധരെയും വ്യക്തികളെയും സ്റ്റാര്ട്ടപ്പുകളെയും പ്രോത്സാഹിപ്പിക്കുന്നതിനുള്ള ഡിആര്ഡിഒയുടെ അഖിലേന്ത്യ മത്സരമാണ് ഡെയര് ടു ഡ്രീം. വിജയികള്ക്ക് അവരുടെ ആശയങ്ങള് സാക്ഷാത്കരിക്കുന്നതിന് ടെക്നോളജി ഡെവലപ്മെന്റ് ഫണ്ട് ടിഡിഎഫ് പദ്ധതിക്ക് കീഴില് സാങ്കേതികവും സാമ്ബത്തികവുമായ പിന്തുണ ഡിആര്ഡിഒ നല്കുന്നു. ശ്രീ രാജ്നാഥ് സിംഗ് 2019 ലെ ഡിആര്ഡിഒയുടെ യുവശാസ്ത്രജ്ഞര്ക്ക് ഉള്ള പുരസ്കാരങ്ങളും നല്കി. 35 വയസ്സിന് താഴെയുള്ള പതിനാറ് ഡിആര്ഡിഒ ശാസ്ത്രജ്ഞര്ക്ക് അവരുടെ വൈദഗ്ധ്യ മേഖലകളില് മികച്ച സംഭാവന നല്കിയതിന് അവാര്ഡ് നല്കി. പുതിയ എന്തെങ്കിലും സൃഷ്ടിക്കാനുള്ള രാജ്യത്തെ യുവാക്കളുടെ ഊര്ജ്ജവും ഉത്സാഹവും പ്രതിബദ്ധതയും അവര് പ്രതിഫലിപ്പിക്കുന്നതായി ഡെയര് ടു ഡ്രീം, ഡിആര്ഡിഒ യംഗ് സയന്റിസ്റ്റ്സ് അവാര്ഡ് ജേതാക്കളെ അഭിനന്ദിച്ചുകൊണ്ട് ശ്രീ രാജ്നാഥ് സിംഗ് പറഞ്ഞു. നൂതനാശയം, രൂപകല്പന, വികസനം എന്നീ മേഖലകളിലെ വിജയികള് യുവമനസ്സുകള്ക്ക് പ്രചോദനമാകുമെന്നും ഭാവിയില് വഴിത്തിരിവാകുന്ന കണ്ടുപിടുത്തങ്ങള് നടത്തുമെന്നും അദ്ദേഹം ആത്മവിശ്വാസം പ്രകടിപ്പിച്ചു. ഡെയര് ടു ഡ്രീം ചലഞ്ച്, ഡിആര്ഡിഒയുടെയും ഗവണ്മെന്റിന്റെയും വീക്ഷണവും ദര്ശനവും പ്രതിനിധീകരിക്കുന്നു. ശക്തവും സ്വാശ്രയവുമായ പുതിയ ഇന്ത്യ നിര്മ്മിക്കാനുള്ള ഗവണ്മെന്റിന്റെ ലക്ഷ്യം പ്രതിരോധ മന്ത്രി ആവര്ത്തിച്ചു പറഞ്ഞു, ഇത് ഒരു സഹകരണ പരിശ്രമത്തിലൂടെ മാത്രമേ നേടാനാകൂ. ഒരു വ്യക്തിയുടേയോ സമൂഹത്തിന്റേയോ രാഷ്ട്രത്തിന്റേയും വിജയം കൈവരിക്കാനുള്ള താക്കോല് ആഗ്രഹം മാത്രമല്ല പരിശ്രമമാണെന്നും അദ്ദേഹം വിശേഷിപ്പിച്ചു. പൈതൃക സംസ്കാരമുള്ള രാജ്യങ്ങളിലൊന്നാണ് ഇന്ത്യയെന്നും ജനസംഖ്യയുടെ 60 ശതമാനത്തോളം യുവാക്കളാണെന്നും അദ്ദേഹം പറഞ്ഞു. നിരീക്ഷിക്കാനും പഠിക്കാനും പുതിയ കണ്ടുപിടുത്തങ്ങള് നടത്താനും അതുവഴി രാജ്യത്തെ കൂടുതല് ഉയരങ്ങളിലേക്ക് നയിക്കുന്നതില് പങ്ക് വഹിക്കാനും അദ്ദേഹം യുവാക്കളെ പ്രോത്സാഹിപ്പിച്ചു. ആഗോള സുരക്ഷാ ആശങ്കകള്, അതിര്ത്തി തര്ക്കങ്ങള്, സമുദ്ര മേഖലയിലെ പ്രശ്നങ്ങള് എന്നിവ സൈനിക നവീകരണത്തില് ശ്രദ്ധ കേന്ദ്രീകരിക്കാന് ലോകത്തെ പ്രേരിപ്പിച്ചുവെന്ന് ചൂണ്ടിക്കാട്ടിയ ശ്രീ രാജ്നാഥ് സിംഗ്, സായുധ സേനയെ നവീകരിക്കാനും ഏത് വെല്ലുവിളിയും നേരിടാന് ഏറ്റവും പുതിയ യന്ത്രസാമഗ്രികള് സജ്ജമാക്കാനുമുള്ള കേന്ദ്ര ഗവണ്മെന്റിന്റെ പ്രതിബദ്ധത ആവര്ത്തിച്ചു വ്യക്തമാക്കി . യുവാക്കളുടെ ശക്തി രാജ്യത്തിന്റെ പ്രതീക്ഷയാണെന്നും ആത്മനിര്ഭര് ഭാരത് എന്ന ലക്ഷ്യം കൈവരിക്കുന്നതിന് യുവാക്കള് ഗവണ്മെന്റിനെ സഹായിക്കണമെന്ന് അദ്ദേഹം ആഹ്വാനം ചെയ്തു. തദ്ദേശീയമായി പുതിയ സാങ്കേതികവിദ്യകള് വികസിപ്പിക്കേണ്ടത് കാലഘട്ടത്തിന്റെ ആവശ്യമാണ്. ആത്മനിര്ഭര് ഭാരത് എന്ന കാഴ്ചപ്പാട് നൂതന സാങ്കേതികവിദ്യകള് ആഭ്യന്തരമായി വികസിപ്പിച്ചെടുക്കുന്നുവെന്ന് ഉറപ്പാക്കുന്നു . ദേശീയ സുരക്ഷ ശക്തിപ്പെടുത്തുന്നതിന് മാത്രമല്ല, രാജ്യത്തിന്റെ മൊത്തത്തിലുള്ള വികസനം ഉറപ്പാക്കാനും ഇത് വളരെ പ്രധാനമാണ്, എന്നും പ്രതിരോധ മന്ത്രി പറഞ്ഞു. ആത്മനിര്ഭര് ഭാരത് കൈവരിക്കുന്നതില് സ്വകാര്യമേഖലയുടെ പങ്കാളിത്തം നിര്ണായകമാണെന്ന് ശ്രീ രാജ്നാഥ് സിംഗ് പ്രസ്താവിച്ചു. പ്രതിരോധ മേഖലയിലെ സ്വകാര്യ വ്യവസായത്തിന്റെ പങ്കാളിത്തം വര്ദ്ധിപ്പിക്കുന്നതിന് പ്രധാനമന്ത്രി ശ്രീ നരേന്ദ്ര മോദിയുടെ നേതൃത്വത്തിലുള്ള ഗവണ്മെന്റ് നിരവധി പരിഷ്കരണ നടപടികള് സ്വീകരിച്ചിട്ടുണ്ടെന്ന് അദ്ദേഹം പറഞ്ഞു. ഇത് പ്രതിരോധ മേഖലയില് സുസ്ഥിര വളര്ച്ചാ അന്തരീക്ഷവും തദ്ദേശീയമായ നിര്മ്മാണപ്രവര്ത്തനങ്ങള്ക്ക് വലിയ ഊര്ജ്ജവും നല്കിയതായും ശ്രീ രാജ്നാഥ് സിംഗ് അഭിപ്രായപ്പെട്ടു